10. รายการระหว่างกันกับบุคคลที่อาจมีความขัดแย้งทางผลประโยชน์ในปี 2552

  ในปี 2552 บริษัทในกลุ่มบีอีซี เวิลด์
  มีการทำรายการระหว่างกันกับบุคคลที่อาจมีความขัดแย้งทางผลประโยชน์ ได้แก่
  รายการค่าเช่าใช้พื้นที่ในอาคารมาลีนนท์ ทาวเวอร์
  และค่าใช้จ่ายอื่นๆที่เกี่ยวเนื่องจากการเข้าใช้พื้นที่เช่านั้น รายละเอียดปรากฏตามหัวข้อ 5.1
  ทรัพย์สินหลักที่ใช้ในการประกอบธุรกิจ อาคารสำนักงานที่เช่า

+-------------+---------------------+----------+----------------------+
| บุคคลที่อาจ    | ลักษณะความสัมพันธ์      | มูล       | ลักษณะรายการ          |
| มีความขัดแย้งท |                     | ค่ารายการ |                      |
| างผลประโยชน์ |                     | (ล้านบาท) |                      |
+-------------+---------------------+----------+----------------------+
| กองทุนร      | บริษัท มาลีนนท์ทาวเวอร์  | 114.01   | ต้นทุนขายและบริการ      |
| วมอสังหาริมทร | จำกัด                |          |                      |
| ัพย์มิลเลียนแนร์ | เป็นบ                | 112.36   | ค่าใ                  |
|             | ริษัทที่กรรมการและผู้บริหา |          | ช้จ่ายในการขายและบริหาร |
|             | รของบริษัทเป็นผู้ถือหุ้นใหญ่ |          | (รายกา               |
|             |                     |          | รเช่าอสังหาริมทรัพย์ไม่เกิน |
|             | และบริษัท มาลีนนท์      |          | 3 ปี                  |
|             | ทาวเวอร์ จำกัด        |          | และ                  |
|             | เป็นผู้ถือหน่วยลง        |          | รายการสนับสนุนธุรกิจปกติ) |
|             | ทุนรายใหญ่ในกองทุนรวมอ |          |                      |
|             | สังหาริมทรัพย์มิลเลียนแนร์ |          |                      |
+-------------+---------------------+----------+----------------------+
|             | รวม                 | 226.37   |                      |
+-------------+---------------------+----------+----------------------+

10.1    ความจำเป็นและความสมเหตุสมผลของรายการ

  รายการระหว่างกันที่เกิดขึ้นในช่วงที่ผ่านมาเป็นรายการที่มีความจำเป็น และมีความสมเหตุ
  สมผลของการทำรายการ เพื่อก่อให้เกิดประโยชน์สูงสุดต่อบริษัทฯ เนื่องจาก
  ผู้เช่าต้องการเช่าใช้พื้นที่ที่ได้รับการออกแบบพิเศษ เหมาะสมกับการใช้งาน
  และต้องมีขนาดพื้นที่มากพอที่จะรองรับการขยายงานด้วย นอกจากนี้
  พื้นที่ที่เช่านี้ยังเป็นพื้นที่ใจกลางเมือง
  ซึ่งอยู่ในย่านที่มีการคมนาคมและระบบขนส่งที่อำนวยความสะดวกแก่การดำเนินธุรกิจของกลุ่มบริษัทด้วย
  โดยเงื่อนไขต่างๆ
  ของรายการระหว่างกันที่เกิดขึ้นส่วนมากจะเป็นเงื่อนไขทางการค้าที่ดีกว่าราคาตลาดทั่วไป
  รวมถึงค่าตอบแทนที่ชำระไปจะสามารถคำนวณได้จากทรัพย์สินหรือมูลค่าอ้างอิงด้วย
  โดยสามารถเทียบเคียงได้กับราคาตลาดในพื้นที่เดียวกัน

10.3    นโยบายหรือแนวโน้มการทำรายการระหว่างกัน

  บริษัทมีนโยบายที่จะพยายามหลีกเลี่ยงการทำรายการกับบุคคลที่อาจมีความขัดแย้ง
  โดยรายการที่มีในปี 2552 เป็นรายการเกี่ยวกับการเช่าใช้พื้นที่อาคารมาลีนนท์ ทาวเวอร์
  ซึ่งได้รับการอนุมัติให้กลุ่มบริษัทย้ายสำนักงานจากอาคารเอ็มโพเรี่ยมทาวเวอร์
  มายังอาคารมาลีนนท์ ทาวเวอร์ โดยที่ประชุมวิสามัญผู้ถือหุ้นเมื่อวันที่ 16 ธันวาคม 2546
  เนื่องจาก บริษัท
  มีความจำเป็นต้องจัดหาพื้นที่เพื่อรองรับการขยายธุรกิจโดยที่พื้นที่ในอาคารมาลีนนท์
  ทาวเวอร์ให้ความสะดวก สวยงาม และได้มาตรฐานเทียบเคียงกับอาคารชั้นนำอื่นๆ
  โดยเฉพาะอาคาร 12 ชั้น ที่ผู้ให้เช่าได้ออกแบบพิเศษเพื่อให้เหมาะกับการใช้งาน
  โดยเฉพาะในธุรกิจของบริษัทและมีอัตราค่าเช่าที่เป็นราคาที่มีความยุติธรรม

  เนื่องจาก กลุ่มบีอีซี
  เวิลด์ได้ใช้เงินลงทุนจำนวนมากในการออกแบบตกแต่งพื้นที่เช่าภายในอาคารมาลีนนท์ ทาวเวอร์
  เพื่อให้เหมาะสมกับประโยชน์ใช้งาน กลุ่มบีอีซี เวิลด์
  ยังคงมีนโยบายในการต่ออายุการเช่าพื้นที่อาคารมาลีนนท์ ทาวเวอร์ รวมถึงรับบริการต่างๆ
  ที่เกี่ยวข้องต่อไป ดังนั้น การเข้าทำรายการระหว่างกันที่เกิดขึ้นในปัจจุบันและต่อไปในอนาคต
  จึงเป็นรายการที่ไม่สามารถหลีกเลี่ยงได้เนื่องจากเป็นไปเพื่อประโยชน์ของกลุ่มบีอีซี เวิลด์ทั้งหมด
  โดยจะมีการกำหนดเงื่อนไขต่างๆให้เป็นไปตามลักษณะการดำเนินการค้าปกติ
  และเป็นราคาตลาดซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้
  คณะกรรมการตรวจสอบอาจของความเห็นของผู้เชี่ยวชาญอิสระ เกี่ยวกับความเหมาะสมของราคา
  และความสมเหตุสมผลของการทำรายการ เพื่อประกอบการพิจารณาได้
  โดยบริษัทเป็นผู้รับภาระค่าใช้จ่าย